Source: https://www.moore-bdr.sk/zmeny-v-plateni-preddavkov-na-dan-z-prijmov-pravnickej-osoby-od-1-1-2020/
Timestamp: 2020-02-24 13:31:41+00:00

Document:
Zmeny v platení preddavkov na daň z príjmov právnickej osoby od 1.1.2020 | BDR, spol. s r.o.
Zmeny v platení preddavkov na…
Počnúc 1. 1. 2020 došlo k niekoľkým zmenám pri platení preddavkov na daň z príjmov právnickej osoby, ktoré sú zhrnuté do nasledovných bodov:
Zvýšila sa spodná hranica pre platenie štvrťročných preddavkov na daň zo sumy 2 500 € na sumu 5 000 €.
Všetky prepočty sa od 1. 1. 2020 zaokrúhľujú na dve desatinné miesta matematicky.
Zmenil sa postup výpočtu preddavkov na daň po zmenách prijatých v § 42 ods. 6, 7 ZDP:
„Daňou za predchádzajúce zdaňovacie obdobie sa rozumie daň vypočítaná zo základu dane zníženého o daňovú stratu uvedeného v daňovom priznaní podanom za zdaňovacie obdobie bezprostredne predchádzajúce zdaňovaciemu obdobiu, na ktoré sú platené preddavky na daň, pri použití sadzby dane podľa § 15 ZDP uvedenej v daňovom priznaní podanom za zdaňovacie obdobie, ktoré bezprostredne predchádzalo zdaňovaciemu obdobiu, na ktoré sú platené preddavky na daň, znížená o úľavy vyplývajúce z tohto zákona“ (§ 42 ods. 6 ZDP).
Od 1.1.2020 sa pri výpočte preddavkov na daň do podania DP používa sadzba dane platná v zdaňovacom období, ktoré bezprostredne predchádzalo zdaňovaciemu obdobiu (ďalej len „ZO“) na ktoré sú preddavky platené (do 31.12.2019 sa používala sadzba platná v ZO na ktoré sú preddavky platené). daň sa od 1.1.2020 zníži iba o úľavy vplývajúce zo zákona ZDP, pričom do 31.12.2019 sa znížila aj o ďalšie položky: zápočet dane zaplatenej v zahraničí a daň vyberaná zo zrážkou (§ 43 ZDP) považovaná za preddavok.
Výpočet dane na účely preddavkov do 31.12.2019 Výpočet dane za predchádzajúce zdaňovacie obdobie od 1.1.2020
základ dane znížený o odpočet daňovej straty (r.500)
sadzba dane platná v zdaň. obd., na ktoré sú platené preddavky (21 %)
znížená o:
– úľavy vyplývajúce zo ZDP (r.610)
– odpočet dane zaplatenej v zahraničí (r.710)
– daň vybranú zo zrážkou odpočítavanú ako preddavok (r.1030)
= daň za predchádzajúce zdaňovacie obdobie
(r.1110) základ dane znížený o odpočet daňovej straty za (r.500)
sadzba dane platná v zdaň. obd., :
u preddavkov platených do lehoty na podanie DP za rok 2019 – sadzba dane platná v r. 2018 – 21%
u preddavkov platených po lehote na podanie DP za rok 2019 – sadzba dane platná v r. 2019 21%
– (už sa nezohľadňuje r. 710 + r. 1030)
(r.1110)
ZDP v § 42 osobitne upravuje platenie preddavkov na daň:
Pri platení preddavkov na daň do lehoty na podanie daňového priznania (od 1.1.2020 do 31.3.2020) alebo predlženej lehoty za zdaňovacie obdobie 2019 sa vychádza z poslednej známej daňovej povinnosti uvedenej v daňovom priznaní za zdaňovacie obdobie 2018, ktorá sa od 1.1.2020 vypočíta nasledovne:
r.1110 = (r.500 × 21 %) – r. 610 daňového priznania za zdaňovacie obdobie 2018
Pozor!: Daňovníci nemôžu používať na účely určenia výšky platenia preddavkov do podania DP daň vykázanú v r.1110 daňového priznania za rok 2018, nakoľko tá sa ešte vypočítala podľa § 42 ZDP platný do 31.12.2019 nasledovne: (r.500 x 21 %) – (r.610 + r.710 + 1030). Okrem toho sa preddavky na daň zaokrúhľovali na eurocenty nadol.
Preddavky na daň v zdaňovacom období 2020 splatné po lehote na podanie DP za rok 2019, čiže po 31.3.2020 sa vypočítajú z dane za predchádzajúce zdaňovacie obdobie takto:
r.1110 = (r.500 × 21 %) – r. 610 daňového priznania za zdaňovacie obdobie 2019
Od 1.1.2020 sa suma preddavkov u novovzniknutých daňovníkov vyrovná v lehote do konca kalendárneho mesiaca nasledujúceho po uplynutí lehoty na podanie daňového priznania (do 31.12.2019 mali takýto subjekty povinnosť vyrovnať preddavky v lehote na podanie daňového priznania.
Podľa prechodného ustanovenia § 52 zza ods. 21 ZDP sa spomínané zmeny použijú už pri platení preddavkov od 1.1.2020.
Metodický pokyn k plateniu preddavkov na daň z príjmov právnickej osoby si nájdete na stránke:
https://www.financnasprava.sk//_img/pfsedit/Dokumenty_PFS/Zverejnovanie_dok/Dane/Metodicke_pokyny/Priame_dane_uct/2019/2019.12.03_24_DZPaU_2019_MP.pdf
Preddavky na daň z príjmov fyzických osôb – podnikateľ
Zvýšil sa limit pre platenie preddavkov aj u živnostníkov na sumu 5 000 €, ale s tým rozdielom, že do začatia preddavkového obdobia v roku 2020 (do 31.3.2020) sa uplatní výpočet preddavkov na daň podľa predpisu účinného do 31.12.2019. To znamená, že zmeny týkajúce sa výpočtu preddavkov platné od 1.1.2020 sa uplatnia až po lehote na podanie daňového priznania.
Po novom posledná známa daňová povinnosť na výpočet preddavkov na daň sa rozumie daň vypočítaná z čiastkového základu dane zisteného z príjmov podľa § 6 ods. 1 a 2 zníženého o odpočet daňovej straty vykázané v poslednom daňovom priznaní. Na výpočet preddavkov sa vždy požíva sadzba dane 19 %.
Posledná známa daňová povinnosť = (ZD § 6 ods. 1 a 2 – DS) × 19 %
S účinnosťou od 1.1.2020 (zmeny boli vykonané zákonom č. 301/2019 Z. z.) výšku poslednej známej daňovej povinnosti neovplyvňuje štruktúra základu dane daňovníka.
S účinnosťou od 1.1.2020 sa z výpočtu vypúšťajú príjmy zo závislej činnosti podľa § 5 ZDP, príjmy z prenájmu podľa § 6 ods. 3 ZDP a aj príjmy z použitia diela a použitia umeleckého výkonu podľa § 6 ods. 4 ZDP. Takisto výšku poslednej známej daňovej povinnosti už nebude zohľadňovať výška nezdaniteľnej čiastky podľa § 11 ods. 2 ZDP ani výška daňového bonusu na vyživované dieťa podľa § 33 ZDP. Pri výpočte poslednej známej daňovej povinnosti sa od 1.1.2020 neuplatňuje progresívna sadzba platná v zdaňovacom období, na ktoré sa preddavky na daň platia.
Posl. známa daň. pov. (do 31.3.2020) = [ZD § 5 + (ZD § 6 ods. 1 a 2 – DS) + ZD § 6 ods. 3 a 4] × sadzba dane
Metodický pokyn k plateniu preddavkov na daň z príjmov fyzickej osoby od začatia preddavkového obdobia v roku 2020 si nájdete na stránke:
https://www.financnasprava.sk//_img/pfsedit/Dokumenty_PFS/Zverejnovanie_dok/Dane/Metodicke_pokyny/Priame_dane_uct/2019/2019.12.02_23_DZPaU_2019_MP.pdf

References: § 42
 § 15
 § 42
 § 42
 § 52
 § 6
 § 6
 § 5
 § 6
 § 6
 § 11
 § 33
 § 5
 § 6
 § 6